VIII  MOUEZ AN ANAON  Dan Ao. HERRY, Rener Skol gristen Landi.  Pa deu ar pardaez, pa deu an noz teñval,  Pa glevan ar hloh braz truezuz o voudal,  Pa glevan an avel er gwez sapr o vervel  Me zoñj en Anaon kêz tost din oh va  gervel.  Gand o mouez klemmuz e laront en o yez :  « O chwi, or mignon deom, gwechall poam e buhez,  O chwi, hag on dilez bremañ pa nho kwelom,  Bezit truez ouzom, rag en anken emaom ! »  E nozveziou ar goañv, peo an amzer skornet,  Pa yud an avel viz dre wask an nor zerret,  Me a gav din kleved moueziou an Anaon  O houlenn pedennou evid terri o naon.  Evid terri o naon da weled o Doue,  E lavaront deom-ni : « O ! chwi a zo aze,  Azezet, en hoh êz  en-dro deun tantad tan,  Pa houzañvan amañ, er Purgator, kalz poan ! »  Eun tad a lavar frêz : « O ! va bugaligou,  Pa edon en ho touez, vid gounid deoh madou,  M-eus espernet netra nag en deiz nag en noz,  Dre aket evidoh nem-eus tamm repoz.  E-pad maz on bet beo, chwi hoh-eus va haret,  Hirio, maro, ez on gand an oll dilezet !  Ho-pet truez ouzin, O chwi va bugale,  Rag kouezet eo warnon dorn pounner va Doue … »  Re all a lavaro : « Deoh ez on bet  mignon,  Keit ha mam-boe madou, nanavezeh nemedon ;  Oll int chomet ganeoh peo deuet din ar maro,  Hag am lezit bremañ gand va foaniou garo… »  O ! ne dleer vid den beza tud digalon,  Hogen nebeutoh choaz e-keñver an Anaon.  Pa glevit o mouez, e peb leh, e peb giz,  Lavarit kaloneg vito De profundis.  51